ເນື້ອໃນ

# ການຈັດລະບຽບໄລບຣາຣີ ແລະ ໂມດູນ

## ຄອນເທນເນີໄລບຣາຣີ Basic

ໄລບຣາຣີ LibreOfficeDev Basic ສາມາດຖືກເກັບໄວ້ໃນ 3 ຄອນເທນເນີທີ່ແຕກຕ່າງກັນ:

- ມາໂຄຣຂອງແອັບພລິເຄຊັນ: ໄລບຣາຣີທີ່ເກັບໄວ້ໃນຄອນເທນເນີນີ້ນຳໃຊ້ໄດ້ສຳລັບຜູ້ໃຊ້ທຸກຄົນຂອງຄອມພິວເຕີ ແລະ ຖືກຈັດການໂດຍຜູ້ດູແລລະບົບຄອມພິວເຕີ. ຄອນເທນເນີແມ່ນຕັ້ງຢູ່ໃນໄດເຣັກທໍຣີການຕິດຕັ້ງ LibreOfficeDev.

- ມາໂຄຣຂອງຂ້ອຍ: ໄລບຣາຣີທີ່ເກັບໄວ້ໃນຄອນເທນເນີນີ້ນຳໃຊ້ໄດ້ກັບທຸກເອກະສານຂອງຜູ້ໃຊ້ຂອງທ່ານ. ຄອນເທນເນີແມ່ນຕັ້ງຢູ່ໃນສ່ວນໂປຣໄຟລ໌ຜູ້ໃຊ້ ແລະ ຜູ້ໃຊ້ອື່ນບໍ່ສາມາດເຂົ້າເຖິງໄດ້.

- ເອກະສານ: ໄລບຣາຣີທີ່ເກັບໄວ້ໃນຄອນເທນເນີເອກະສານແມ່ນນຳໃຊ້ໄດ້ສະເພາະກັບເອກະສານນັ້ນ ແລະ ສາມາດເຂົ້າເຖິງໄດ້ເມື່ອເປີດເອກະສານເທົ່ານັ້ນ. ທ່ານບໍ່ສາມາດເຂົ້າເຖິງມາໂຄຣຂອງເອກະສານໜຶ່ງຈາກເອກະສານອື່ນໄດ້.

ເພື່ອເຂົ້າເຖິງມາໂຄຣທີ່ເກັບໄວ້ໃນໄລບຣາຣີຂອງ ມາໂຄຣຂອງແອັບພລິເຄຊັນ ຫຼື ມາໂຄຣຂອງຂ້ອຍ ຈາກຄອນເທນເນີອື່ນ, ລວມທັງຄອນເທນເນີເອກະສານ, ໃຫ້ໃຊ້ GlobalScope specifier.

## ການຈັດລະບຽບໄລບຣາຣີ

### ການສ້າງໄລບຣາຣີໃໝ່

1. ເລືອກ ເຄື່ອງມື - ມາໂຄຣ - ຈັດລະບຽບມາໂຄຣ - Basic ແລະ ຄລິກ ຕົວຈັດລະບຽບ ຫຼື ຄລິກໄອຄອນ ເລືອກໂມດູນ ໃນ Basic IDE ເພື່ອເປີດໄດອາລັອກ ຕົວຈັດລະບຽບມາໂຄຣ.

2. ຄລິກແຖບ ໄລບຣາຣີ.

3. ເລືອກບ່ອນທີ່ທ່ານຕ້ອງການຄັດຕິດໄລບຣາຣີໃນລາຍການ ສະຖານທີ່. ຖ້າທ່ານເລືອກ ມາໂຄຣ ແລະ ໄດອາລັອກຂອງແອັບພລິເຄຊັນ, ໄລບຣາຣີຈະເປັນຂອງແອັບພລິເຄຊັນ LibreOfficeDev ແລະ ຈະນຳໃຊ້ໄດ້ກັບທຸກເອກະສານ. ຖ້າທ່ານເລືອກເອກະສານ ໄລບຣາຣີຈະຖືກຄັດຕິດໃສ່ກັບເອກະສານນັ້ນ ແລະ ນຳໃຊ້ໄດ້ຈາກບ່ອນນັ້ນເທົ່ານັ້ນ.

4. ຄລິກ ໃໝ່ ແລະ ໃສ່ຊື່ເພື່ອສ້າງໄລບຣາຣີໃໝ່.

### ນຳເຂົ້າໄລບຣາຣີ

1. ເລືອກ ເຄື່ອງມື - ມາໂຄຣ - ຈັດລະບຽບມາໂຄຣ - Basic ແລະ ຄລິກ ຕົວຈັດລະບຽບ ຫຼື ຄລິກໄອຄອນ ເລືອກໂມດູນ ໃນ Basic IDE ເພື່ອເປີດໄດອາລັອກ ຕົວຈັດລະບຽບມາໂຄຣ.

2. ຄລິກແຖບ ໄລບຣາຣີ.

3. ເລືອກບ່ອນທີ່ທ່ານຕ້ອງການນຳເຂົ້າໄລບຣາຣີໃນລາຍການ ສະຖານທີ່. ຖ້າທ່ານເລືອກ ມາໂຄຣ ແລະ ໄດອາລັອກຂອງແອັບພລິເຄຊັນ, ໄລບຣາຣີຈະເປັນຂອງແອັບພລິເຄຊັນ LibreOfficeDev ແລະ ຈະນຳໃຊ້ໄດ້ກັບທຸກເອກະສານ. ຖ້າທ່ານເລືອກເອກະສານ ໄລບຣາຣີຈະຖືກນຳເຂົ້າໃສ່ເອກະສານນັ້ນ ແລະ ນຳໃຊ້ໄດ້ຈາກບ່ອນນັ້ນເທົ່ານັ້ນ.

4. ຄລິກ ນຳເຂົ້າ... ແລະ ເລືອກໄລບຣາຣີພາຍນອກທີ່ຈະນຳເຂົ້າ.

5. ເລືອກທຸກໄລບຣາຣີທີ່ຈະນຳເຂົ້າໃນໄດອາລັອກ ນຳເຂົ້າໄລບຣາຣີ. ໄດອາລັອກຈະສະແດງທຸກໄລບຣາຣີທີ່ມີຢູ່ໃນໄຟລ໌ທີ່ເລືອກ.

6. ຖ້າທ່ານຕ້ອງການແຊກໄລບຣາຣີເປັນການອ້າງອີງເທົ່ານັ້ນ ໃຫ້ໝາຍຕິກໃສ່ຫ້ອງ ແຊກເປັນການອ້າງອີງ (ອ່ານຢ່າງດຽວ). ໄລບຣາຣີແບບອ່ານຢ່າງດຽວສາມາດເຮັດວຽກໄດ້ຢ່າງເຕັມທີ່ ແຕ່ບໍ່ສາມາດແກ້ໄຂໄດ້ໃນ Basic IDE.

7. ໝາຍຕິກໃສ່ຫ້ອງ ແທນທີ່ໄລບຣາຣີທີ່ມີຢູ່ ຖ້າທ່ານຕ້ອງການໃຫ້ໄລບຣາຣີທີ່ມີຊື່ຄືກັນຖືກຂຽນທັບ.

8. ຄລິກ ຕົກລົງ ເພື່ອນຳເຂົ້າໄລບຣາຣີ.

### ສົ່ງອອກໄລບຣາຣີ

1. ເລືອກ ເຄື່ອງມື - ມາໂຄຣ - ຈັດລະບຽບມາໂຄຣ - Basic ແລະ ຄລິກ ຕົວຈັດລະບຽບ ຫຼື ຄລິກໄອຄອນ ເລືອກໂມດູນ ໃນ Basic IDE ເພື່ອເປີດໄດອາລັອກ ຕົວຈັດລະບຽບມາໂຄຣ.

2. ຄລິກແຖບ ໄລບຣາຣີ.

3. ໃນລາຍການ ສະຖານທີ່ ທ່ານສາມາດກຳນົດບ່ອນທີ່ໄລບຣາຣີຂອງທ່ານຖືກເກັບໄວ້. ເລືອກໄລບຣາຣີທີ່ທ່ານຕ້ອງການສົ່ງອອກ. ໝາຍເຫດວ່າທ່ານບໍ່ສາມາດສົ່ງອອກໄລບຣາຣີ ມາດຕະຖານ (Standard) ໄດ້.

4. ຄລິກ ສົ່ງອອກ...

5. ເລືອກວ່າທ່ານຕ້ອງການສົ່ງອອກໄລບຣາຣີເປັນສ່ວນຂະຫຍາຍ ຫຼື ເປັນໄລບຣາຣີ BASIC.

6. ຄລິກ ຕົກລົງ.

7. ເລືອກບ່ອນທີ່ທ່ານຕ້ອງການສົ່ງອອກໄລບຣາຣີ.

8. ຄລິກ ບັນທຶກ ເພື່ອສົ່ງອອກໄລບຣາຣີ.

### ການລຶບໄລບຣາຣີ

1. ເລືອກ ເຄື່ອງມື - ມາໂຄຣ - ຈັດລະບຽບມາໂຄຣ - Basic ແລະ ຄລິກ ຕົວຈັດລະບຽບ ຫຼື ຄລິກໄອຄອນ ເລືອກໂມດູນ ໃນ Basic IDE ເພື່ອເປີດໄດອາລັອກ ຕົວຈັດລະບຽບມາໂຄຣ.

2. ຄລິກແຖບ ໄລບຣາຣີ.

3. ເລືອກໄລບຣາຣີທີ່ຈະລຶບຈາກລາຍການ.

4. ຄລິກ ລຶບ.

- ການລຶບໄລບຣາຣີຈະລຶບທຸກໂມດູນທີ່ມີຢູ່ ລວມທັງໂປຣຊີເຢີ ແລະ ຟັງຊັນທີ່ກ່ຽວຂ້ອງຢ່າງຖາວອນ.

- ທ່ານບໍ່ສາມາດລຶບໄລບຣາຣີເລີ່ມຕົ້ນທີ່ມີຊື່ວ່າ "Standard" ໄດ້.

- ຖ້າທ່ານລຶບໄລບຣາຣີທີ່ຖືກແຊກເປັນການອ້າງອີງເທົ່ານັ້ນ, ສະເພາະການອ້າງອີງຈະຖືກລຶບ ແຕ່ຕົວໄລບຣາຣີເອງຈະບໍ່ຖືກລຶບ.

## ການຈັດລະບຽບໂມດູນ ແລະ ໄດອາລັອກ

### ການສ້າງໂມດູນ ຫຼື ໄດອາລັອກໃໝ່

1. ເລືອກ ເຄື່ອງມື - ມາໂຄຣ - ຈັດລະບຽບມາໂຄຣ - Basic ແລະ ຄລິກ ຕົວຈັດລະບຽບ ຫຼື ຄລິກໄອຄອນ ເລືອກໂມດູນ ໃນ Basic IDE ເພື່ອເປີດໄດອາລັອກ ຕົວຈັດລະບຽບມາໂຄຣ.

2. ຄລິກແຖບ ໂມດູນ ຫຼື ແຖບ ໄດອາລັອກ.

3. ເລືອກໄລບຣາຣີທີ່ຈະແຊກໂມດູນໃສ່ ແລະ ຄລິກ ໃໝ່.

4. ປ້ອນຊື່ສຳລັບໂມດູນ ຫຼື ໄດອາລັອກ ແລະ ຄລິກ ຕົກລົງ.

### ການປ່ຽນຊື່ໂມດູນ ຫຼື ໄດອາລັອກ

1. ເລືອກ ເຄື່ອງມື - ມາໂຄຣ - ຈັດລະບຽບມາໂຄຣ - Basic ແລະ ຄລິກ ຕົວຈັດລະບຽບ ຫຼື ຄລິກໄອຄອນ ເລືອກໂມດູນ ໃນ Basic IDE ເພື່ອເປີດໄດອາລັອກ ຕົວຈັດລະບຽບມາໂຄຣ.

2. ຄລິກສອງຄັ້ງໃສ່ໂມດູນທີ່ຈະປ່ຽນຊື່ (ໂດຍເວັ້ນໄລຍະຫ່າງລະຫວ່າງການຄລິກ). ປ້ອນຊື່ໃໝ່ລົງໄປ.

   ໃນ Basic IDE, ຄລິກຂວາໃສ່ຊື່ຂອງໂມດູນ ຫຼື ໄດອາລັອກໃນແຖບດ້ານລຸ່ມຂອງໜ້າຈໍ, ເເລືອກ ປ່ຽນຊື່ ແລະ ພິມຊື່ໃໝ່ລົງໄປ.

3. ກົດ Enter ເພື່ອຢືນຢັນການປ່ຽນແປງຂອງທ່ານ.

### ການລຶບໂມດູນ ຫຼື ໄດອາລັອກ

1. ເລືອກ ເຄື່ອງມື - ມາໂຄຣ - ຈັດລະບຽບມາໂຄຣ - Basic ແລະ ຄລິກ ຕົວຈັດລະບຽບ ຫຼື ຄລິກໄອຄອນ ເລືອກໂມດູນ ໃນ Basic IDE ເພື່ອເປີດໄດອາລັອກ ຕົວຈັດລະບຽບມາໂຄຣ.

2. ຄລິກແຖບ ໂມດູນ ຫຼື ແຖບ ໄດອາລັອກ.

3. ເລືອກໂມດູນ ຫຼື ໄດອາລັອກທີ່ຈະລຶບຈາກລາຍການ. ດັບເບິນຄລິກທີ່ລາຍການເພື່ອເບິ່ງລາຍການຍ່ອຍ ຖ້າຈຳເປັນ.

4. ຄລິກ ລຶບ.

ການລຶບໂມດູນຈະລຶບທຸກໂປຣຊີເຢີ ແລະ ຟັງຊັນທີ່ມີຢູ່ໃນໂມດູນນັ້ນຢ່າງຖາວອນ.

## ການຈັດລະບຽບໂປຣເຈັກລະຫວ່າງເອກະສານ ຫຼື ເທັມເພລດ

### ການຍ້າຍ ຫຼື ຄັດລອກໂມດູນລະຫວ່າງເອກະສານ, ເທັມເພລດ ແລະ ແອັບພລິເຄຊັນ.

1. ເປີດທຸກເອກະສານ ຫຼື ເທັມເພລດທີ່ທ່ານຕ້ອງການຍ້າຍ ຫຼື ຄັດລອກໂມດູນ ຫຼື ໄດອາລັອກ.

2. ເລືອກ ເຄື່ອງມື - ມາໂຄຣ - ຈັດລະບຽບມາໂຄຣ - Basic ແລະ ຄລິກ ຕົວຈັດລະບຽບ ຫຼື ຄລິກໄອຄອນ ເລືອກໂມດູນ ໃນ Basic IDE ເພື່ອເປີດໄດອາລັອກ ຕົວຈັດລະບຽບມາໂຄຣ.

3. ເພື່ອຍ້າຍໂມດູນ ຫຼື ໄດອາລັອກໄປຍັງເອກະສານອື່ນ, ໃຫ້ຄລິກໃສ່ວັດຖຸທີ່ກ່ຽວຂ້ອງໃນລາຍການ ແລະ ລາກມັນໄປຍັງຕຳແໜ່ງທີ່ຕ້ອງການ. ເສັ້ນແນວນອນຈະບອກເຖິງຕຳແໜ່ງເປົ້າໝາຍຂອງວັດຖຸປັດຈຸບັນໃນຂະນະທີ່ລາກ. ກົດປຸ່ມ CommandCtrl ຄ້າງໄວ້ໃນຂະນະທີ່ລາກ ເພື່ອຄັດລອກວັດຖຸແທນການຍ້າຍ.

ກະລຸນາສະໜັບສະໜູນພວກເຮົາ!